Данилов Иван Еримеевич

Данилов Иван Еримеевич — Аҕа дойду Улуу сэриитин кыттыылааҕа.

Арҕаа Хаҥалас улууһун Мытаах нэһилиэгэр 1902 сыллаахха төрөөбүт. 1942 сыллаахха табаһыттыы сылдьан Кыһыл Аармыйаҕа ыҥырыллыбыт. 

Молотов куоракка биир ый байыаннай кууруска сылдьан баран Сталинград көмүскэлигэр 1942 сыл атырдьах ыйыттан алтынньы 20 күнүгэр дылы стрелковай батальоҥҥа сэриилэспит.  Уҥа илиитигэр бааһыран хас да ый госпитальга сытан баран дойдутугар төннүбүт. 1970 сыллаахха суруйбут ахтыытыгар, Ньурбаттан Бокучаров Семену уонна Боччусов Анисимы кытта сылдьыбытым диэбит. Бокучаров кинини кытта тэҥҥэ бааһырбыт, атаҕар. Оттон Боччусов кыратык бааһыран Сталинградка хаалбыта диэн суруйар.Сталинграды көмүскэспит буойуннар. Г. И. Васильев — Дь.: Бичик, 2013.

«Хорсунун иһин» мэтээлинэн наҕараадаламмыт (30.05.1951).

 Быһаарыылар 

Категория:Аҕа дойду Улуу сэриитин кыттыылаахтара:Горнай улууһа
Категория:Табаһыттар
Категория:Сталинградтааҕы кыргыһыы кыттыылаахтара